open-index/open-wikipedia-markdown huggingface dataset:
Arthur Waley

**Arthur Waley** (1889 Tunbridge Wells, Britannia – 1966 Lontoo, Britannia) oli brittiläinen sinologi. Hän käänsi Kaukoidän kirjallisuutta englanniksi ja teki sitä Euroopassa tunnetuksi. Hän kirjoitti itsekin runoja, esseitä, tutkimuksia ja kiinalaisten runoilijoiden elämäkertoja. Hän käänsi paitsi kiinan-, myös japaninkielistä kirjallisuutta. Waleyn kiinasta tekemät käännökset ilmestyivät koottuina 1947.

## Suomennettu tuotanto
Tuomas Anhava on suomentanut Waleyn runon "Sensuurissa: kiinalaiseen tapaan" (1941, teoksesta *The Secret History of the Mongols and Other Pieces*). Runo on julkaistu suomeksi seuraavissa julkaisuissa:
* Tuomas Anhava, *Minä kirjoitan sinulle kaukaisesta maasta: runosuomennoksia*, toim. Helena Anhava ja Martti Anhava, Helsinki: Otava 2003 
* *[[Parnasso]]*: 1967; nro 2–3

## Lähteet

## Aiheesta muualla
Thulêan Mysteries

**Thulêan Mysteries** on norjalaisen black metal -yhtye Burzumin studioalbumi, joka julkaistiin 13 maaliskuuta 2020.
## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet

## Aiheesta muualla
* 
*
Emil Soravuo

**Emil Soravuo** (s. 28. maaliskuuta 1997 Espoo) on suomalainen telinevoimistelija. Hän on permannon MM-mitalisti ja Euroopan kisojen voittaja. Hän edustaa Espoon Telinetaitureita ja häntä valmentavat Mati Kirmes ja Dmytro Gorbachov. Hän aloitti voimisteluharrastuksen vuonna 2004, nousi nuorisomaajoukkueeseen 2009 ja miesten maajoukkueeseen 2015.

Soravuo saavutti permantovoimistelun MM-pronssia Kita-Kyūshūssa 2021 pistein 14,700. Se oli Suomen ensimmäinen permannon MM-mitali kautta aikojen ja ensimmäinen telinevoimistelun MM-mitali sitten vuoden 1997. Hän voitti permantokultaa Minskin Euroopan kisoissa 2019 pistein 14,433.

Soravuo sijoittui Nanjingin nuorten olympialaisissa 2014 hypyssä seitsemänneksi. Aikuisten arvokilpailuihin hän osallistui ensimmäisen kerran 2015. Maailmancupin kilpailussa hän on sijoittunut parhaimmillaan permannolla neljänneksi Dohassa 2019.

Soravuo on voittanut Suomen-mestaruuden hypyssä 2016 ja 2018 sekä permannolla 2019, 2020 ja 2021.

Itsenäisyyspäivänä 2021 Soravuolle myönnettiin Espoo-mitali tunnustuksena Espoon hyväksi tehdystä työstä.

Soravuon isä on entinen golfpelaaja ja nykyinen golfvalmentaja Riku Soravuo.

## Lähteet
Virpiokotillo

**Virpiokotillo** (*Fouquieria fasciculata*) on okotillokasvien (Fouquieriaceae) heimoon kuuluva kasvilaji.

Virpiokotillo voi kasvaa noin 3–4,5 metriä korkeaksi. Ulkonaisesti se muistuttaa jonkin verran hehkuokotilloa (*Fouquieria splendens*), mutta on sitä pienempi. Virpiokotillolla on paksu ja turvonnut maavarsi, joka voi kasvaa halkaisijaltaan jopa noin 60 cm paksuksi. Maavarresta kasvaa puutuneita varsia, joissa on teräviä, punaisia piikkejä. Virpiokotillon lehdet ovat pieniä sekä pyöreitä ja kukat pieniä sekä valkoisia.

Virpiokotillo kasvaa luonnossa eteläisessä Meksikossa ja on Metztitlánin alueen vuoriston endeeminen laji.

Meksikossa virpiokotilloa on kasvatettu pensasaitoina.

## Lähteet
* The University of Arizona: Campus Arboretum – ''Fouquieria fasciculata'' 
### Viitteet

## Aiheesta muualla
* Integrated Taxonomic Information System (ITIS): ''Fouquieria fasciculata'' 
* Global Biodiversity Information Facility (GBIF): ''Fouquieria fasciculata''
K-1 (1938)

**K-1** oli Neuvostoliiton laivaston K-luokan sukellusvene toisessa maailmansodassa.

## Valmistus

Alus tilattiin Leningradista Martin telakalta, missä köli laskettiin 27. joulukuuta 1936 telakkanumerolla 451. Se laskettiin vesille 29. huhtikuuta 1938 ja valmistui 16. joulukuuta 1939. Alus otettiin palvelukseen 26. toukokuuta 1940.

## Palvelus
Palvelukseen otettaessa alus liitettiin Neuvostoliiton Itämeren laivastoon päällikkönään 3. luokan kapteeni K. A. Tšekin. Heinä-elokuussa 1940 alus siirrettiin *[[K-2 (1938)|K-2:n]]* kanssa Pohjoiseen laivastoon, missä se liitettiin sukellusveneprikaatin 1. divisioonaan. Huhtikuussa 1941 alus oli telakalla huollettavana.

Saksan hyökätessä kesällä 1941 Neuvostoliittoon alus oli partioimassa Kuolavuonon suulla, missä se raportoi ampuneensa alus hyökänneen lentokoneen. Aluksen päällikkyyden vastaanotti 15. heinäkuuta 3. luokan kapteeni M. P. Avgustinovitš, jonka alaisuudessa alus lähti elokuussa ensimmäiselle tuloksettomalle sotaretkelleen Novaja Zemljan edustalle. Se palasi 13. elokuuta Poljarnyin tukikohtaan, missä alus siirrettiin vaurioiden korjaamiseksi telakalle. Alus vapautui 28. elokuuta telakalta ja lähti vielä samana päivänä toiselle sotaretkelleen Länsivuonoon, mikä osoittautui tuloksettomaksi. Alus palasi 25. syyskuuta tukikohtaan, jossa sen magneettisuus poistettiin lokakuun alussa.

Alus lähti kolmannelle sotaretkelleen 21. lokakuuta Porsangerinvuonoon, jonne se laski 28. lokakuuta seitsemän miinaa. Miinoihin osui 5&nbsp;000 tonnin tankkeri ja 1&nbsp;950 tonnin rahtialus *Flottbek*, jotka upposivat. Sukellusvene palasi 7. marraskuuta tukikohtaan. Saksalaiset raivasivat 11. joulukuuta miinakentän. Alus teki vuoden lopulla vielä neljännen sotaretken laskien miinoja. Sukellusveneen väitetään upottaneen matkalla torpedoimalla rahtialuksen. Norjalaiset *Kongring* (1&nbsp;994 t) ja *Konglag* (1&nbsp;862 t) vaurioituivat 26. joulukuuta Lenangenin länsipuolella osuttuaan miinoihin.

Alus teki 1942 kahdeksan sotaretkeä, joista kolme tai neljä oli miinoitusmatkoja. Aluksen laskemissa miinoissa tuhoutui Varanginvuonossa 8. elokuuta *Kurzesee* (754 t), 23. toukokuuta *Asuncion* (4&nbsp;626 t), Nordkapissa 12. syyskuuta *[[Sperrbrecher 14]]* (7&nbsp;019 t) sekä sen kaksi saattajaa. Vuoden lopulla sukellusvene vaurioitui pahoin osuttuaan miinaan. Se siirrettiin 17. joulukuuta telakalle korjattavaksi.

2. luokan kapteeni V. G. Starikov vastaanotti 23. maaliskuuta 1943 aluksen päällikkyyden. Alus lähti 13. sotaretkelleen Norjan pohjoisrannikolle *[[L-22 (1939)|L-22:n]]* ja *[[S-56 (1939)|S-56:n]]* kanssa. Veneiden tehtävänä oli olla saattueiden BA-4 ja BA-7 kaukosuojauksena. *K-1* palasi tukikohtaan 29. kesäkuuta. Alus oli elokuussa huollettavana telakalla, jolloin 1. luokan kapteeni M. F. Homjakov vastaanotti aluksen päällikkyyden.

Syyskuussa alus lähti 14. sotaretkelleen Novaja Zemljan rannikolle. Kuukauden lopulla yhteys alukseen katosi ja se todettiin kadonneeksi lokakuussa.

## Lähteet
*
*
* 
*

### Viitteet
Georg Nummelin

**Georg Thure Nummelin** (28. huhtikuuta 1873 – 7. joulukuuta 1935) oli suomalainen majuri ja arkkitehti.

Nummelin kävi Haminan kadettikoulun ja palveli sitten suomalaisissa ja venäläisissä joukko-osastoissa. Nummelin ylennettiin luutnantiksi 1899 mutta Suomen asevelvollisen sotaväen lakkauttamisen jälkeen hän opiskeli arkkitehdiksi ja valmistui Polyteknillisestä opistosta 1903. Nummelin johti suomalaisen Granit Oy:n edustajana Aleksanteri III:n patsaan jalustatöitä Moskovassa 1904–1909. Hän siirtyi sen jälkeen Pietariin, jossa hän johti Granit Oy:n Pietarin konttoria. Granit Oy oli merkittävä hautakivien toimittaja ja yhtiön Pietarin konttori sijaitsi lähellä Aleksanteri Nevskin luostaria ja hautausmaata. Nummelin suunnitteli myös itse hautamuistomerkkejä, toimi rakennusalan suomalaisyritysten konsulttina Pietarissa ja piti omaa arkkitehtitoimistoaan siellä.

Vuonna 1913 Nummelin oli julkisivumateriaaleja pietarilaisiin rakennuksiin toimittaneen Vuolukivi Oy:n arkkitehtinä ja toimiessaan Parviaisten tehtaiden yliarkkitehtinä Pietarina Nummelin organisoi ja johti uuden teollisuusyhdyskunnan perustamista Ukrainan Jusovkaan. Jusovkaan perustettiin vetureita ja junanvaunuja valmistanut tehdaslaitos sekä rakennettiin asunnot 7&nbsp;000 työntekijälle. Jusovkan projektia varten Nummelin värväsi arkkitehtejä Suomesta ja Jusovkan suunnittelutöissä olivat vuosina 1914–1917 muun muassa arkkitehdit John Settergren, Ole Gripenberg, Martti Välikangas ja Atte Willberg sekä rakennusteknikko Lassi Mykkänen. Venäjän vallankumouksen jälkeen Jusovkan projekti keskeytyi ja arkkitehdit palasivat Suomeen. Myös Nummelin palasi Suomeen 1918 ja meni sotaministeriön palvelukseen ja oli majurina Suomen armeijassa. Vuonna 1921 Nummelin erosi armeijan palveluksesta ja hän palasi Neuvosto-Venäjälle järjestellen tällöin Suomen valtion Pietarissa omistamia kiinteistöjä. Vuonna 1924 hän palasi Suomeen ja toimi sitten yksityisarkkitehtinä suunnitellen useita rakennuksia Helsinkiin.

Georg Nummelin kuoli 62-vuotiaana vuonna 1935. Hänet on haudattu Hietaniemen vanhalle hautausmaalle. 

## Rakennuksia
* Liike- ja asuinkerrostalo, Hietalahdenranta 11 -  Hietalahdenkatu 2, Helsinki 1926 
* Marjatan talo, Vilhonvuorenkuja 20 - Vilhonvuorenkatu 7-9, Sörnäinen, Helsinki 1927 
* Asuinkerrostalo Villa Luna,  Laivasillankatu 10 - Muukalaiskatu 2, Helsinki, korotus kerroksella 1927 
* Asunto Oy Hämeenhaka Hämeentie 10 - Kolmas linja 1, Helsinki 1928 
* Asuinkerrostalo Abrahaminkatu 13 - Eerikinkatu 40, Helsinki 1928 
* Asuinkerrostalo Ullanlinnankatu 1 - Kasarmikatu 26, Helsinki, ajanmukaistus ja rakennusten korotus 1928 
* Suomen Apteekkariyhdistyksen ja Helsingfors Gymnastikklubbin rakennus, Ratakatu 1b, Helsinki 1928 
* Asuinkerrostalo Pohjoinen Makasiinikatu 4 - Unioninkatu 18, Helsinki. 1932 

## Lähteet
Atte Willberg

**Albert Valdemar (Atte) Willberg** (30. joulukuuta 1884 Helsinki – 14. helmikuuta 1935 Helsinki) oli suomalainen arkkitehti.

Atte Willbergin vanhemmat olivat isännöitsijä Johan Albert Willberg ja Anna Helga Emilia Lindfors. Hän pääsi ylioppilaaksi Helsingin ruotsalaisesta reaalilyseosta 1904 ja hän valmistui Teknillisestä korkeakoulusta diplomiarkkitehdiksi. Hän teki useita opintomatkoja muun muassa Ruotsiin, Saksaan, Italiaan ja Sveitsiin sekä työskenteli Amerikassa. Willberg oli sitten ensimmäisen maailmansodan aikana 1915-1917 rakentamassa Jusovkan teollisuusyhdyskuntaa Ukrainassa yhdessä eräiden muiden suomalaisten arkkitehtien kanssa. Venäjän vallankumouksen jälkeen Willberg pakeni Venäjän halki Suomeen ja hän osallistui Suomen sisällissotaan valkoisten joukoissa. Sodan jälkeen hän perusti oman arkkitehtitoimiston Helsinkiin. Hän suunnitteli rakennuksia muun muassa Helsinkiin, Käpylään ja Kotkaan. Vuodesta 1929 lähtien hän oli arkkitehtinä yleisten rakennusten ylihallituksessa.

## Rakennuksia
* Emanuel-kirkko, (Kauniainen) 1917
* Tabor-kirkko, Inkoo 1925 
* Koroisten sähköasema, Turku 1927–1932 
* Kristuskyrkan, Helsinki 1928

## Lähteet
Doom Days

**Doom Days** (tyyliteltynä **DOOM D∆YS**) on englantilaisen yhtyeen Bastillen kolmas studioalbumi. Albumi julkaistiin 14. kesäkuuta 2019.
## Kappaleet
# 
# 
# 
# 
# 
# 
# 
# 
# 
# 
# 

## Lähteet
Wild World

**Wild World** on englantilaisen yhtyeen Bastillen toinen studioalbumi. Se julkaistiin 9. syyskuuta 2016. Albumin nimi esiintyy kappaleen ”Warmth” sanoituksessa.

## Kappaleet
# 	
# 
# 
# 
# 
# 
# 
# 
# 
# 
# 
# 
# 
# 	

## Lähteet
Bengt V. Wall

**Bengt Verner Wall** (1916 Boden, Ruotsi – 1998 Tukholma, Ruotsi) oli ruotsalainen kirjailija ja opettaja. Hänen ensimmäinen proosateoksensa oli novellikokoelma *De profundis*, joka ilmestyi 1947. Hän kirjoitti myös runoja, näytelmiä ja aforismeja ja librettoja, muun muassa Einojuhani Rautavaaran oopperaan *Apollo contra Marsyas* (1970). Hän käsittelee proosateoksissaan moraalikonfliktia ja hyödyntää ihmiskuvauksessa psykoanalyysia.

## Palkinnot ja tunnustukset
* Svenska Dagbladetin kirjallisuuspalkinto: 1948

## Suomennetut teokset
* *Väitöskirjamurha: yksinäytöksinen rikosfarssi*, kuunnelma, Helsinki: Yleisradio 1968

## Lähteet
Räjähderikos

**Räjähderikos** on Suomen rikoslain mukainen rikos. Jos käsittelee yleisesti räjähdeaineita, tarvitaan Turvallisuus- ja kemikaaliviraston (Tukes) lupa. Räjähdeaineiden käsittelyssä täytyy noudattaa siihen liittyviä määräyksiä. Rangaistuksena voidaan annetaan sakkoa tai vankeutta.

## Lähteet
Cole Sillinger

**Cole Sillinger**(s. 16. toukokuuta 2003 Columbus) on kanadalais-yhdysvaltalainen jääkiekkoilija. Sillinger edustaa NHL-seura Columbus Blue Jacketsia. Blue Jackets varasi hänet ensimmäisellä kierroksella 12. varausvuorolla . Sillinger on pelipaikaltaan keskushyökkääjä ja hän laukoo vasemmalta. Sillinger on pelannut urallaan 143 NHL-runkosarjaottelua. Näissä hän on tehnyt 19 maalia ja 23 syötöä eli 42 tehopistettä. Tilastot päivitetty 7. kesäkuuta 2023. Elokuussa 2024 Sillinger solmi kaksivuotisen ja yhteensä 4,5 miljoonan dollarin arvoisen jatkosopimuksen. Sillingerin isä Mike Sillinger on entinen NHL-pelaaja.

## Lähteet
Ajvar

**Ajvar** (*kyrillinen:* **ајвар**) on balkanilainen paahdetusta paprikasta ja munakoisosta valmistettu tahna tai relissi, jota syödään esimerkiksi leivän päälle levitettynä.

Ajvar voidaan tarjota ćevapčići-jauhelihatankojen kastikkeena tai lepinja-leivän kanssa.

## Lähteet

## Aiheesta muualla
Let The World Know

**Let the World Know** on Dead by Aprilin kolmas studioalbumi, joka julkaistiin 12. helmikuuta 2014.
## Kappaleet
# 
# 
# 
# 
# 
# 
# 
# 
# 
# 
# 
# 
# 
#  (Japanin bonuskappale)

## Arvostelut
* Imperiumi: 9½/10
* Kaaoszine: 9-/10
* Soundi: 

## Lähteet
Erkki Hakapää

**Erkki Antero Hakapää**, vuoteen 1942 **Haglund** (16. syyskuuta 1908 Helsinki – 6. helmikuuta 1996 Espoo) oli suomalainen insinööri ja yritysjohtaja, joka sai teollisuusneuvoksen arvonimen.

Hakapään vanhemmat olivat pankinjohtaja Anders Viktor Haglund ja Zuleima Maria Tirkkonen ja puolisot 1933–1939 Hilkka Helena Björn ja vuodesta 1939 Eeva Elisabeth Mäkinen, vuorineuvos Eero Mäkisen tytär. Hakapää tuli ylioppilaaksi Helsingin normaalilyseosta 1926 ja valmistui diplomi-insinööriksi Teknillisestä korkeakoulusta 1932. 

Hakapää aloitti työuransa tie- ja vesirakennushallituksen ylimääräisenä insinöörinä ja siirtyi sieltä  Outokumpu-yhtiön Outokummun kaivoksen apulaiskaivosinsinööriksi 1936. Kaivoksen käyttöinsinööri hänestä tuli 1942, vastaava kaivosinsinööri eli kaivososaston päällikkö 1943 ja kaivoksen isännöitsijä eli kaivosjohtaja 1949. Hakapää vaikutti myös osaltaan siihen, että Outokumpuun perustettiin kaivosammattikoulu 1953 ja kaivosteknikkokoulutus aloitettiin Lappeenrannan teknillisessä koulussa 1957. 

Johdettuaan kaivosta kaksikymmentä vuotta Hakapää siirtyi Outokumpu-yhtiön johtokunnan erityistehtäviin Helsinkiin 1969, teollisuusneuvoksen arvonimen hän sai seuraavana vuonna. Hän jäi eläkkeelle 1971, jolloin hänet nimitettiin Outokumpu-yhtiön kunniakaivosmieheksi. Vuorimiesyhdistyksen jäsen Hakapää oli vuodesta 1943, yhdistyksen hallituksen jäsen 1965–1969 ja hallituksen puheenjohtajana 1967–1969. Yhdistyksen Eero Mäkinen -mitalin hän sai vuonna 1970. Sotilasarvoltaan Hakapää oli reservin vääpeli.  

## Lähteet
Worlds Collide (Dead by Aprilin albumi)

**Worlds Collide** on Dead by Aprilin toinen studioalbumi, joka julkaistiin 7. huhtikuuta 2017.
## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* Imperiumi: 8-/10

## Lähteet
Halloween (täsmennyssivu)

**Halloween** voi viitata esimerkiksi seuraaviin asioihin:

* halloween, pyhäinpäivän aattona vietettävä juhlapäivä
* ''Halloween'', kauhuelokuvasarja
** *[[Halloween – naamioiden yö]]* (*Halloween*), kauhuelokuva vuodelta 1978
** ''Halloween'', kauhuelokuva vuodelta 2007
** ''Halloween'', kauhuelokuva vuodelta 2018
* *[[Halloween (albumi)|Halloween]]* tai *Terveet Kädet*, Terveiden Käsien albumi vuodelta 1983
* ”Halloween”, King Diamondin kappale
Sädekala

**Sädekala** (*Marosatherina ladigesi*) on hopeakylkikalojen lahkoon kuuluva uhanalainen kalalaji, joka elää endeemisenä Indonesian Sulawesin saaren makeissa vesissä. Sitä pidetään myös akvaarioissa

## Koko ja ulkonäkö
Sädekala voi kasvaa  7&ndash;8 cm pitkäksi, ja koiras on naarasta kookkaampi. Kala on ruumiinrakenteeltaan sukkulamainen. Sillä on kaksi selkäevää, joista etumainen on lyhyempi ja koiraan taaimmaisen selkäevän ruodot ovat pidentyneet. Myös peräevän ruodot ovat pidentyneet. Väriltään sädekala kellertävä ja kyljessä on vihreänä tai sinisenä hohtava raita. Evät ovat mustat tai keltaiset. Koiras on naarasta värikkäämpi.

## Levinneisyys ja elintavat
Sädekalaa tavataan Sulawesin saaren eteläosan kirkasvetisissä hiekka- tai sorapohjaisissa joissa. Sen ravintoa ovat madot, äyriäiset ja kasvinosat. Sädekala kutee sadekaudella.  

Sädekala luokitellaan vaarantuneeksi. Kantaa uhkaavat erityisesti koiraiden pyydystäminen akvaariokaloiksi ja elinympäristön laadun heikkeneminen  riisiviljelmiltä jokiin valuvien tuholaismyrkkyjen vuoksi.

## Lähteet
Sven-Olof Larsson

**Sven Olof Martin ”Esso” Larsson** (24. toukokuuta 1938 Flen – 21. elokuuta 2024) oli ruotsalainen kestävyysjuoksija, jonka huippuvuodet olivat 1960-luvun alkupuoliskolla.

## Saavutukset
* Pohjoismaiden 5 000 metrin mestaruus 1963
* Ruotsin 5 000 metrin mestari 1966,
* kaksi kertaa Ruotsin maastojuoksumestari 1962 niin 4 kuin 12 km:llä,
* kaksi kertaa 12 km:n voittaneessa IFK Sundsvallin joukkueessa
* 23 yleisurheilumaaottelua
* olympiaedustus 1964 Tokiossa – karsiutuminen alkuerässä.

## Lähteet
K-2 (1938)

**K-2** oli Neuvostoliiton laivaston K-luokan sukellusvene toisessa maailmansodassa.

## Valmistus

Alus tilattiin Leningradista Martin telakalta, missä köli laskettiin 27. joulukuuta 1936 telakkanumerolla 452. Se laskettiin vesille 29. huhtikuuta 1938 ja valmistui 16. joulukuuta 1939. Alus otettiin palvelukseen 26. toukokuuta 1940.

## Palvelus
Palvelukseen otettaessa alus liitettiin Neuvostoliiton Itämeren laivastoon päällikkönään kapteeniluutnantti V. P. Utkin. Heinä-elokuussa 1940 alus siirrettiin *[[K-1 (1938)|K-1:n]]* kanssa Pohjoiseen laivastoon, missä se liitettiin Poljarnin laivastotukikohtaan sijoitettuun sukellusveneprikaatin 1. divisioonaan. Huhtikuussa 1941 alus oli telakalla huollettavana.

Alus lähti 7. elokuuta ensimmäiselle sotaretkelleen Tenonvuonoon Kongsfjordin edustalle. Se ilmoitti vaurioittaneensa rahtialusta tykkitulella 27. elokuuta Kongsfjordissa. Alus palasi 31. elokuuta tukikohtaansa.

Toiselle sotaretkelleen alus lähti 7. syyskuuta Persvuonoon, Harbakenin edustalle ja Vardön rannikolle. Se laski 10. syyskuuta 13 miinaa Vardön edustalle, missä rahtialus *Akan* ilmoitettiin osuneen miinaan. Sukellusvene ampui 12. syyskuuta tykillä rahtialus *Lofotenia*, joka vaurioitui. Alus palasi 19. syyskuuta tukikohtaansa. Sukellusveneen laskemat miinat raivattiin 13. joulukuuta.

Lokakuun alussa aluksen magneettisuutta vähennettiin ja sen jälkeen se oli huollossa telakalla. Alus lähetettiin 9. huhtikuuta 1942 avustamaan *[[Štš-421|Štš-421:tä]]*, mutta pulassa ollutta alusta ei löytynyt. *K-2* palasi satamaan seuraavana päivänä.

Alus lähti kolmannelle sotaretkelle huhti-toukokuun vaihteessa. Se laski miinoituksen tuntemattomaan paikkaan. Alus ilmoitti 2. toukokuuta upottaneensa torpedoimalla rahtialuksen. Heinäkuussa alus lähti neljännelle sotaretkelleen Lopphavetiin tehtävänään suojata saattueita QP-13 ja PQ-17. Viides partiomatka oli elokuun lopulla. Alus katosi mahdollisesti osuttuaan miinaan Svärholtin alueella.

## Lähteet
*
*
* 
*

### Viitteet
Azusa-kadun herätys

**Azusa-kadun herätys** on William J. Seymourin vuonna 1906 Los Angelesissa käynnistämä herätysliike, jonka välityksellä kymmenet tuhannet ihmiset kokivat Pyhän Hengen kasteen. Azusa-kadun herätys sai maailmanlaajuista huomiota ja teki helluntailaisuudesta kansainvälisen liikkeen. Azusa-kadun herätys levisi ja organisoitui verkostoksi nopeasti sekä lähetti muutamassa vuodessa kymmeniä lähetystyöntekijöitä. Azusa-kadun herätystä pidetään helluntailaisuuden alullepanneena liikkeenä.

## Historia
Azusa-kadun herätyksen käynnistänyt Seymour oli omaksunut aikaisemmin metodistisen pyhitysliikkeen näkemyksen täydellisestä pyhityksestä uskoontulon jälkeisenä kertakaikkisena kokemuksena. Seymour oli oppinut Charles Fox Parhamilta, että pyhitystä seuraa Pyhän Hengen kaste ja sen merkkinä kielilläpuhuminen.

Azusa-kadun herätyksen käynnistänyt Seymour kutsuttiin helmikuussa 1906 pienen Los Angelesissa sijainneen metodistisen pyhitysliikkeeseen lukeutuneen saarnaajan sijaiseksi. Kutsujat vierastivat kuitenkin Seymourin uutta opetusta pyhityksen ja henkikasteen suhteesta ja sulkivat Seymourin toiminnan ulkopuolelle maaliskuussa 1906. Tämän jälkeen Seymour asettui asumaan muutaman uskonystävänsä luo, jotka yhdessä Seymourin kanssa ryhtyivät rukoilemaan Pyhän Hengen kastetta.

Muutamassa viikossa tapahtumat puhkesivat herätykseksi ja kodissa pidetyt herätyskokoukset kasvoivat niin, että ryhmittymän oli etsittävä itselleen kirkkorakennus. Sopiva tila löytyi Azusa-kadun varrelta entisestä afrikkalaisperäisten metodistien kirkkorakennuksesta. Aikaisemmin rakennuksen alakerrassa toimineessa hevostallissa alkoi pääsiäisenä 1906 kokoontua Apostolic Faith Mission -niminen seurakunta.

Pienestä rukospiiristä alkanut herätys levisi muutamassa viikossa ympäri Los Angelesia ja muutamassa kuukaudessa pitkin Kaliforniaa. Puolen vuoden jälkeen seurakuntia oli jo Yhdysvaltain itärannikolla. Liike alkoi syksyllä 1906 julkaista *[[The Apostolic Faith]]* -lehteä.

## Lähteet
Gandamakin sopimus

**Gandamakin sopimus** oli Afganistanin ja Ison-Britannian välillä toisen afgaanisodan aikana 26. toukokuuta 1879 tehty sopimus, jolla Afganistan luopui oikeudestaan itsenäiseen ulkopolitiikkaan. Afgaanien puolesta sopimuksen allekirjoitti brittien valtaan nostama emiiri Jaqub Khan.

Afganistan sai oikeuden omaan ulkopolitiikkaansa takaisin myöhemmin vasta Rawalpindin sopimuksella vuonna 1919.

## Tausta

Gandamakin sopimus liittyi toiseen afgaanisotaan ja laajemmin suureen peliin, eli Venäjän ja Yhdistyneen kuningaskunnan kilpailuun Keski-Aasiassa. Britit olivat ajautuneet jännitteisiin Afganistanin emiiri Šir Ali Khanin kanssa venäläisten vaikutusvallan suhteen. Britit halusivat estää venäläisten vaikutusvallan maassa ja vaativat saada oikeuden sijoittaa maahan omia asiamiehiään. Kun vaatimuksiin ei taivuttu, tilanne jännittyi edelleen ja lopulta britit marssivat Afganistaniin voittaen helposti sen armeijan teknisellä ylivoimallaan. Pääkaupunki Kabul vallattiin tammikuussa 1879 ja Šir Ali pakeni pohjoiseen. Kabulissa britit nostivat valtaistuimelle Šir Alin aikaisemmin vangitun pojan Jaqub Khan.

## Sopimus

Gandamakin sopimus allekirjoitettiin Gandamakin kylässä Afganistanissa brittien ja afgaanien välillä 26. toukokuuta 1879. Sen allekirjoittivat emiiri Jaqub Khan ja brittien puolesta majuri Louis Cavagnari. Brittiläisen Intian varakuningas Robert Lytton hyväksyi sopimuksen vielä 30. toukokuuta. Sopimuksen tärkeimpien kohtien mukaan Afganistan luopui oikeudesta itsenäiseen ulkopolitiikkaan ja Kabuliin asetettiin pysyvä brittiläinen delegaatio. Emiiri saisi puolustustakeen ulkoisia uhkia vastaan briteiltä, sekä kiinteän 60&nbsp;000 punnan vuotuisen avustuksen. Maa joutui myös luovuttamaan joitakin raja-alueitaan brittihallintoon, vaikka muodollisesti ne olisivat edelleen osa Afganistania.

## Seuraukset
Sopimuksen allekirjoittaminen oli päättänyt toisen afgaanisodan ensimmäisen vaiheen. Suurin osa brittijoukoista vetäytyi sen jälkeen takaisin Intiaan. Afganistanissa puhkesi kuitenkin pian levottomuuksia, jotka johtivat sodan toiseen vaiheeseen. Sopimuksen ydinkohta brittijohtoisesta Afganistanin ulkopolitiikasta kumoutui vasta Rawalpindin sopimuksella vuonna 1919. Afganistanissa historioitsijat ovat pitäneet Gandamakin sopimusta Jaqub Khanin petoksena ja maan myymisenä briteille.

## Lähteet
Irving Wallace

**Irving Wallace** (19. maaliskuuta 1916 Chicago, Yhdysvallat – 29. kesäkuuta 1990 Los Angeles, Kalifornia, Yhdysvallat) oli yhdysvaltalainen kirjailija ja elokuvakäsikirjoittaja.

Wallace kirjoitti elokuvakäsikirjoituksia 1950-luvulla mutta siirtyi sitten pelkästään kirjoittamaan viihderomaaneja, joita hän kirjoitti 35. Aiheet hän otti ajankohtaisista tapahtumista. Monien pohjalta syntyi elokuvia. Ensimmäinen menestysteos oli 1960 ilmestynyt *The Chapman Report*. Hän teki yhdessä muiden kanssa myös tietokirjoja, kuten *Listojen kirjan*. Hän oli pitkään Yhdysvaltojen luetuimpia romaanikirjailijoita.

## Suomennetut teokset
* *Tohtori Chapmanin raportti* (*The Chapman Report*), suom. Aira Sinervo, Helsinki: Tammi 1961 Sarja: Kuukauden kirja 1: 5
* David Wallechinsky, Irving Wallace, Amy Wallace, *Listojen kirjan* (*The Book of Lists*), suom. Kalevi Haikara. Helsinki: Otava 1979
* *Pakopaikka* (*The Pigeon Project*), suom. Pentti Kuusikko, Helsinki: Otava 1980 
* *Vaihdettu nainen* (*The Second Lady*), suom. Minna Lehtonen, Helsinki: Otava 1981 951-1-06240-9 
* *Kaikkivaltias* (*The Almighty*), suom. Sirkka Salonen, Helsinki: Otava 1983 
* *Ihme* (*The Miracle*), suom. Marja Haapio, Espoo: Weilin + Göös 1985 
* *Kunniavieras* (*The Guest Of Honour*), suom. Heikki Sarkkila, Hyvinkää: Viihdeviikarit 1989 

## Lähteet

## Aiheesta muualla
*
Jura (nimi)

**Jura** on venäläisperäinen miehen etunimi. Se on muunnos kreikkalaisesta nimestä Georgios (latinan *Georgius*).

Digi- ja väestötietoviraston mukaan Suomessa on vuoteen 2021 mennessä tilastoitu noin 70–80 Jura-nimistä miestä.

## Tunnettuja Jura-nimisiä
* Jura Bedic (s. 1980), kroatialainen taidemaalari
* Jura Ratia (s. 1977), suomalainen koripalloilija
* Jura Tarvasaho (1946–2010), suomalainen radiotoimittaja

**Jura naisennimenä**
* Jura Levy (s. 1990), jamaikalainen pikajuoksija

## Lähteet
Melody (nimi)

**Melody** on englantilainen naisen etunimi. Se pohjautuu melodiaa (sävelmää) merkitsevään sanaan *melody*. Taustalla on kreikan kielen *melōdi’ā*, joka tarkoittaa laulamista.

Melody-etunimi on tullut käyttöön englantilaisella kielialueella 1700-luvun lopulla. Suomessa tämännimisiä naisia on Digi- ja väestötietoviraston mukaan tilastoitu toukokuuhun 2025 mennessä noin 180–190.

## Tunnettuja Melodyja
* Melody Farshin (s. 1988), ruotsalainen stand up -koomikko ja kirjailija
* Melody Gardot (s. 1985), yhdysvaltalainen jazzlaulaja ja lauluntekijä
* Melody Klaver (s. 1990), alankomaalainen näyttelijä
* Melody Thomas Scott (s. 1956), yhdysvaltalainen näyttelijä
* Melody Thornton (s. 1984), yhdysvaltalainen laulaja-tanssija ja malli

**Melody taiteilijanimenä**
* Melody, oik. *Melodía Ruiz Gutiérrez* (s. 1990), espanjalainen laulaja-lauluntekijä ja tanssija

## Lähteet
Tähkäjäkkärät

**Tähkäjäkkärät** (*Omalotheca*) on asterikasvien suku, jossa on yhdeksän lajia. Niitä esiintyy alkuperäisenä Euraasiassa ja Pohjois-Amerikassa. Osa suvun lajeista on sijoitettu suvijäkkäriin eli jäkkäriin (*Gnaphalium*) vielä ennen 2010-lukua, mutta Pohjoismaiden lajeista *Gnaphalium*-sukuun on jätetty vain savijäkkärä.

## Lajeja
* norjanjäkkärä (*Omalotheca norvegica*, syn. *Gnaphalium norvegicum*)
* lumijäkkärä (*Omalotheca supina*, syn. *Gnaphalium supinum*)
* ahojäkkärä (*Omalotheca sylvatica*, syn. *Gnaphalium sylvaticum*)

Suomessa esiintyvät ahojäkkärä koko maassa ja norjanjäkkärä ja lumijäkkärä Lapissa.

## Lähteet

## Aiheesta muualla
* Suomen Lajitietokeskus: Tähkäjäkkärät – ''Omalotheca''
Kafir

**Kafir** (; mon. كَافِرُونَ *kafiruna*, كفّار *kuffar* tai كَفَرَة *kafarah*) tai **kafferi** on arabiankielinen halventava sana. Se tarkoittaa henkilöä, joka osoittaa kiittämättömyyttä (*kufr*) Jumalalle. Kaafir (monikossa 'kuffar') on uskoton, joka kieltää islaminuskon tai ainakin osan siitä. Käsitteen vastakohta on *mu'min* eli uskova.

Islamilainen šarialaki sisältää runsaasti määräyksiä siitä, miten uskottomiin *(kafir)* tulee suhtautua. Klassisen lainsäädännön mukaan heidän tulee kääntyä islamiin välttyäkseen kuolemalta. Poikkeuksena ovat "kirjan kansat", millä tarkoitetaan lähinnä juutalaisia, kristittyjä ja Persian zarathustralaisia. Heidät hyväksytään islamilaisen valtion toisen luokan kansalaisiksi, jos he suostuvat ottamaan vastaan "suojellun" eli *[[Dhimmi|dhimmin]]* aseman, joka määritellään tarkemmin muun muassa Umarin sopimuksessa. 

Lopun aikojen tuloa ennakoi Antikristuksen *(ad-Dajjal)* saapuminen. Muhammedin mukaan Antikristuksella on vain yksi silmä, ja  hänen otsaansa on kirjoitettu sana *kafir.*   

## Kafferit

1400-luvulta lähtien muslimit puhuivat Afrikassa *kaffereista*, millä he tarkoittivat alueen mustia ei-muslimeja, joita he myivät orjiksi Eurooppaan ja Lähi-itään.  Ilmaisu siirtyi muun muassa eurooppalaisiin eläinten nimiin kafferikiitäjä ja kafferipuhveli. Vuoden 2018 nimistöuudistuksessa kafferikiitäjän nimeä pidettiin rasistisena ja linnun uudeksi  nimeksi tuli häätökiitäjä  Nisäkkäiden nimistötoimikunta on ehdottanut kafferipuhvelin nimeämistä afrikanpuhveliksi.

## Lähteet

* 
*
*
* 

### Viitteet
Näin meillä – Elokuva

**Näin meillä – Elokuva** () on vuonna 2021 ensi-iltansa saanut animaatioelokuva, joka perustuu samannimiseen televisiosarjaan. Elokuva julkaistiin suoraan Netflixissä 20. elokuuta 2021. Elokuva sijoittuu neljännen ja ennen viidennen tuotantokauden välille.

Elokuva eroaa myös animaatiosarjasta suuresti sen synkemmällä ja tunteellisella sävyllään.

Siitä tuli pian julkaisunsa jälkeen Netlixin viikon katsotuin elokuva sekä Yhdysvalloissa että Britanniassa.

## Juoni
Luukas Leivo, hänen vanhempansa ja kymmenen siskoaan matkustavat Skotlantiin. Siellä heille selviää suvun aatelinen alkuperä.

## Äänirooleissa
**Suomenkieliset äänet**

Suomenkielisessä versiossa samat ääninäyttelijät animaatiosarjasta palaavat hahmojen ääneiksi.

* Käännös: Fiable Oy
* Tuotanto: Uptempo Oy

## Lähteet

## Aiheesta muualla
* The Loud House Movie – Netflix Official Site
* Näin meillä – Elokuva Loud House Encyclopedia
Bjørn Arild Gram

**Bjørn Arild Gram** (s. 7. toukokuuta 1972 Steinkjer) on norjalainen keskustapuolueen poliitikko. Hän toimi puolustusministerinä Støren hallituksessa huhtikuusta 2022 helmikuuhun 2025. Sitä ennen hän oli saman hallituksen kunta- ja alueministeri. 

Gram on aiemmin toiminut kotikuntansa Steinkjerin pormestarina (*ordfører*) vuosina 2007–2020.

## Lähteet

## Aiheesta muualla
* Bjørn Arild Gram Norjan suurkäräjien nettisivuilla
Tähtisalaatit

**Tähtisalaatit** (*Rhagadiolus*) on asterikasveihin kuuluva kasvisuku, jossa on kaksi lajia. Niitä esiintyy alkuperäisenä Keski-Euroopassa, Etelä-Euroopassa, Pohjois-Afrikassa, Lähi-idässä, Kaukasiassa ja Persiassa. Tähtisalaattilajit ovat tähtisalaatti (*Rhagadiolus stellatus*) ja *Rhagadiolus edulis*. Niiden välillä on eroja sisäkehtosuomujen karvaisuudessa, pähkylän koossa ja ruusukelehtien muodossa.

## Lähteet

## Aiheesta muualla
* Finto: Kassu – Kasvien suomenkieliset nimet: ''Rhagadiolus''
Piirtosauramot

**Piirtosauramot** (*Cota*) on asterikasvien suku, jossa on 36 lajia. Niitä esiintyy alkuperäisenä Euraasiassa ja Pohjois-Afrikassa. Osa suvun lajeista on sijoitettu korosauramoihin (*Anthemis*) vielä ennen 2010-lukua.

## Lajeja
* isosauramo (*Cota altissima*, syn. *Anthemis altissima*)
* itävallansauramo (*Cota austriaca*, syn. *Anthemis austriaca*)
* johanneksensauramo tai bulgariankeltasauramo (*Cota sancti-johannis* tai *C. tinctoria* subsp. *sancti-johannis*, syn. *Anthemis sancti-johannis*)
* keltasauramo eli värisauramo (*Cota tinctoria*, syn. *Anthemis tinctoria*)
* vuonansauramo (*Cota triumfettii*)

## Lähteet

## Aiheesta muualla
* Suomen Lajitietokeskus: Piirtosauramot – ''Cota''
The Lockdown Sessions

**The Lockdown Sessions** on Elton Johnin studioalbumi, joka julkaistiin 22. lokakuuta 2021.
## Kappaleet
# 
# 
# 
# 
# 
# 
# 
# 
#  
# 
# 
# 
# 
# 
# 
# 

## Arvostelut
* *[[Helsingin Sanomat]]*: 

## Lähteet
Verkangas

**Verkangas** eli **Vakuri** on pieni rekisterikylä Salon kaupungin Perniössä. Kylän alue sijaitsee peltomaalla Pohjankylän eteläpuolella jääden rantaradan ja Ylönkaimas-nimisen kukkulan väliin. Vakuri mainitaan vuonna 1540 Yliskylän talollisten omistamana autiopyölinä eli asumattomana kyläalueena. Vakurin nimi muutettiin kiinteistörekisterissä Verkankaaksi vuonna 2009.

## Lähteet
Domecy-sur-Cure

**Domecy-sur-Cure** on kunta Ranskassa Yonnen departementissa Bourgogne-Franche-Comtén alueella. Se sijaitsee Curejoen varrella, noin 15 kilometriä Avallonin kaupungista lounaaseen.

Domecy-sur-Curen kunta on muodostettu kahden historiallisen seurakunnan Domecyn ja Curen alueesta. Kummankin seurakunnan kirkot ovat yhä olemassa. Domecyssä oleva Saint-Romainin kirkko on 1500-luvulta ja Curessa oleva Saint-Antoinen kirkko on 1600-luvulta. Kunnan alueella olleen Saint-Martin-de-Curen benediktiiniluostarin historia juontaa 900-luvulle. Nykyään luostari on yksityinen asunto. Nähtävyyksiin kuuluu myös 1400-luvulta peräisin oleva linna *Château de Domecy*, jota on uudistettu 1800-luvulla.

Kunta on osa Morvanin luonnonpuistoa (*Parc naturel régional du Morvan*).


Tiedosto:Eglise-Domecy.JPG|Saint-Romainin kirkko
Tiedosto:Saint-Antoine_Domecy.JPG|Saint-Antoinen kirkko
Tiedosto:Abbaye-Domecy01.JPG|Saint-Martin-de-Curen luostari
Tiedosto:Chateau-Domecy-2.JPG|Château de Domecy


## Lähteet

## Aiheesta muualla
Pukinmykeröt

**Pukinmykeröt** (*Urospermum*) on asterikasvien suku, jossa on kaksi lajia, karvaspukinmykerö ja kitkeröpukinmykerö. Lajit eroavat toisistaan kehtosuomujen muodossa ja pappuksen värissä. Ne kasvavat alkuperäisinä Etelä-Euroopassa, Afrikan pohjoisosassa ja läntisessä Aasiassa Lähi-idästä Arabiaan ja Persiaan. Kitkeröpukinmykerö on lisäksi levinnyt muualla maailmaan, kuten Australiaan.

Suvun lajit:
* karvaspukinmykerö (*Urospermum dalechampii* (L.) Scop. ex F.W.Schmidt.)
* kitkeröpukinmykerö (*Urospermum picroides* (L.) Scop. ex F.W.Schmidt.)

## Lähteet

## Aiheesta muualla
* Finto: Kassu – Kasvien suomenkieliset nimet: ''Urospermum''
Amerikan presidentti

**Amerikan presidentti** (*The American President*) on Aaron Sorkinin käsikirjoittama ja Rob Reinerin ohjaama yhdysvaltalainen romanttinen draamakomediaelokuva vuodelta 1995. Siinä leskeksi jäänyt Yhdysvaltain demokraattipresidentti (Michael Douglas) ja ympäristölobbari (Annette Bening) rakastuvat presidentin ensimmäisen toimikauden lopulla ja uudelleenvalintakampanjan alla. Muissa keskeisissä rooleissa ovat muun muassa Michael J. Fox ja Martin Sheen Valkoisen talon neuvonantajina ja Richard Dreyfuss konservatiivisena republikaanisenaattorina.

## Rooleissa

## Vastaanotto
Elokuva sai viisi Golden Globe -ehdokkuutta ja Marc Shaiman oli Oscar-ehdokkaana elokuvan musiikista.

## Lähteet
John Salo

**John Salo** (Johannes Naakka; 25. toukokuuta 1893 Viipurin maalaiskunta – 4. lokakuuta 1931) oli *Flying Finn* -lempinimellä tunnettu amerikansuomalainen juoksija ja poliisi.

Salo muutti jo nuorena Yhdysvaltoihin, sai maan kansalaisuuden ja palveli ensimmäisen maailmansodan aikana kauppalaivastossa. Vuonna 1925 hän aloitti juoksemisen nähtyään Paavo Nurmen juoksevan Yhdysvaltain kiertueellaan. Salo voitti 1929 Amerikan halkijuoksun (International Transcontinental Footrace) New Yorkista Los Angelesiin, edellisenä vuonna hän oli sijoittunut tässä kilpailussa toiseksi ja saanut 10&nbsp;000 dollarin rahapalkinnon. Palkintorahoilla hän hankki itselleen talon ja kilpailun ansiosta Salo pääsi myös poliisiksi New Jerseyn osavaltiossa sijaitsevaan Passaicin kaupunkiin. Vuoden 1929 kilpailuvoitosta Salo olisi ollut saamassa 60&nbsp;000 dollarin palkinnon mutta kilpailun järjestänyt urheilumanageri C. C. Pyle menetti rahojaan samana vuonna Wall Streetin pörssiromahduksessa eikä maksanut palkintorahoja. Ammattilaisurheilijana Salolla ei ollut mahdollisuutta osallistua amatöörien kilpailuihin eikä olympialaisiin.

Vuonna 1930 Salo ja toinen amerikansuomalainen juoksija, leipuri Olli Vänttinen, osallistuivat Montrealissa pidettyyn 26 tuntia kestäneeseen kilpailuun, jossa kaksimiehiset joukkueet kilpailivat hevosta vastaan. Vänttinen ja hänen parinsa australialainen Mike B. McNamara voittivat kilpailun, Salo ja hänen parinsa Sammy Richman sijoittuivat kolmanneksi.

Salo kuoli 4. lokakuuta 1931 Passaicin Third Ward Ball Parkin baseball-stadionilla syöttäjän heittämän pallon osuttua hänen päähänsä. Hän oli paikalla pitämässä järjestystä ja kieltäytyi osuman jälkeen ensiavusta. Ottelun jälkeen Salo oli ohjaamassa liikennettä stadionin ulkopuolella, kun hän kaatui maahan ja kuoli samana iltana sairaalassa 38-vuotiaana.

Salo oli esikuvana englantilaisen Tom McNabin vuonna 1982 ilmestyneen romaanin *Flanaganin juoksu* suomalaiselle päähenkilölle. Romaani kuvasi C. C. Pylen vuosina 1928–1929 järjestämiä Amerikan halkijuoksukilpailuita.

## Lähteet
Elimäen talonpoikaiskapina

**Elimäen talonpoikaskapinaksi** kutsutaan 1616–1643 välisenä aikana tapahtuneita nousuja esivaltaa vastaan Elimäen alueella. Kapinan liikkeelle sysääjäksi tulivat kartanokeskeisen vallan haasteet ja päivätyövelvollisuus sekä rälssien yritykset hankkia talonpoikien tilojen perintöoikeuksia. 1643 ja 1644 pidettiin Elimäellä ja Anjalassa laamanninkäräjät, jossa päätöstä ei kuitenkaan tullut useiden käräjärauhan rikkomusten takia. Vasta 1600-luvun lopussa verohelpotukset lopettivat levottomuudet. 

## Lähteet

* Kimmo Katajala, Nälkäkapina 1994 . Teoksen verkkoversio.
Koko perimän sekvensointi

**Koko perimän sekvensoinnilla** tai **koko genomin sekvensoinnilla** tarkoitetaan prosessia, jossa eliön perimän  määritetään kokonaisuudessaan tai lähes kokonaisuudessaan yhdellä kertaa. Tämä edellyttää eliön koko kromosomaalisen DNA:n sekvensointia sekä mitokondrioiden ja kasvien osalta myös viherhiukkasen sisältämän DNA:n sekvensointia. Koko perimän sekvensointia on käytetty suurelta osin tutkimusvälineenä, mutta se otettiin käyttöön myös klinikoilla vuonna 2014. Yksilöllistetyn lääketieteen tulevaisuudessa koko perimän sekvenssoinnin keräämät tiedot voivat olla tärkeä väline ohjaamaan terapeuttista interventiota.

## Kaupallistaminen
Yleisesti viitattu kaupallinen tavoite sekvensoinnin kustannuksille oli 2010-luvun loppupuolelle asti 1 000 dollaria, mutta yksityisen sektorin toimijat pyrkivät saavuttamaan uuden tavoitteen, joka on vain 100 dollaria.
K-51 (1939)

**K-51** oli Neuvostoliiton laivaston K-luokan sukellusvene toisessa maailmansodassa

## Valmistus

Alus tilattiin Leningradista Ordžonikidzen telakalta, missä köli laskettiin 26. helmikuuta 1938 telakkanumerolla 454. Se laskettiin vesille 30. heinäkuuta 1939 ja otettiin palvelukseen 17. marraskuuta 1943.

## Palvelus
Saksan hyökätessä Neuvostoliittoon kesällä 1941 alus oli keskeneräinen. Syyskuun alussa Leningradin saarron alkaessa se liitettiin kaupungin puolustukseen. Joulukuussa alus oli kuitenkin edelleen keskeneräinen. Se varustettiin silti toimimaan kevääseen 1942 Itämeren eteläosissa, missä meri ei ollut jäässä. Alus lähti 18. joulukuuta Kronstadtista, mutta vaurioitui 23. joulukuuta Lavansaaren lähistöllä jäälauttoihin. Se joutui palaamaan Kronstadtiin jo joulukuun lopulla.

Työt saatettiin loppuun 1942–43 telakalla, mutta akkupula viivästytti valmistumista. Alus otettiin palvelukseen 17. marraskuuta 1943 Itämeren laivaston sukellusveneprikaatin 1. divisioonassa päällikkönään 3. luokan kapteeni V. A. Drozdov. Alus lähti marraskuussa 1944 ensimmäiselle sotaretkelleen Pommerinlahdelle, missä se upotti 24. marraskuuta tykkitulella rahtialus *Hansan* (493 t) ja joulukuussa myös toisen aluksen. Se palasi tukikohtaansa joulukuun puolivälissä. Alus lähti 20. tammikuuta 1945 toiselle sotaretkelleen Pommerinlahdelle. Se upotti 28. tammikuuta Rugenwalden edustalla torpedolla kuljetusalus *Viborgin* (2&nbsp;028 t). Alus palasi tukikohtaansa 21. helmikuuta.

## Lähteet
*
*
* 
*

### Viitteet
Mäntän hautausmaa

**Mäntän hautausmaa** on vuonna 1921 käyttöön otettu puistohautausmaa Mäntän keskustassa Mänttä-Vilppulassa. Siellä on sankarihautausmaa, ja hautausmaan vieressä on siunauskappeli.

Hautausmaalla ovat muistopatsaat:
* Sankaripatsas (patsas Sakari Tohka, jalusta Erik Bryggman)
* Monoliitti (Harry Kivijärvi)
* Karjalaan jääneiden vainajien muistomerkki (Kirsti Liimatainen)
* Serlachiuksen hautamuistomerkki (Emil Wikström)
* Huivityttö - Suru (Emil Halonen)

## Hautamuistomerkkejä

## Lähteet
Sanheribin palatsi

**Sanheribin palatsi** on Ninivessä 600-luvulla eaa. sijainnut palatsi. Palatsin rakennutti Assyrian kuningas Sanherib. Palatsi paloi noin vuonna 612 eaa. Palatsin jäänteet löydettiin vuonna 1850.

## Historiaa
Rakentamiseen liittyvät tiedot ylettyvät vuoteen 702 eaa, tällöin palatsi oli vasta suunnitteilla. Palatsin tiedetään valmistuneen noin vuonna 693 eaa. Palatsi sijaitsi joen äärellä, joten sitä uhkasi tulva. Ongelma ratkaistiin rakentamalla vankka perustus kalkkikivestä, jonka päälle sitten rakennettiin savitiilestä ja oljesta. Rakentamisen suoritti Sanheribin hankkimat sotavangit Babyloniasta, Palestiinasta ja Turkista. Sanherib antoi palatsille nimen *Palatsi vailla vertaa*.

Palatsi pysyi Assyrian valtakunnan keskuksena 50 vuotta. Sitten muuan myöhempi kuningas rakennutti uuden ja vuonna 612 eaa. Ninive ryöstettiin ja palatsi paloi. Palosta selvisi perustukset ja savitiiliseinät. Palatsin jäänteet löydettiin vuonna 1850.

## Lähteet
*

### Viitteet
Asquins

**Asquins** on kunta Ranskassa Yonnen departementissa Bourgogne-Franche-Comtén alueella. Se sijaitsee Curejoen varrella, noin 17 kilometriä Avallonin kaupungista länteen.

Keskiajalla pyhiinvaeltajat kokoontuivat ennen lähtöä Vézelayn kukkulan juurella olevaan Asquinsiin. Saint-Jacques-le-Majeurin kirkko Asquinsissa oli yksi neljästä Ranskassa olleesta Pyhän Jaakobin pyhiinvaellusreitin lähtöpisteestä kohti Compostelaa. Vuonna 1998 kirkko liitettiin Unescon maailmanperintöluetteloon.

Kunta on osa Morvanin luonnonpuistoa (*Parc naturel régional du Morvan*).

## Talous
Asquins kuuluu Curejoen laaksossa olevaan viininviljelyalueeseen, jonka tuotteet saavat käyttää Vézelay (AOC) -alkuperäistunnusta. Alueeseen kuuluu Asquinsin lisäksi kolme muuta kuntaa: Vézelay, Saint-Père ja Tharoiseau.

## Tunnettuja kuntalaisia
*Aimery Picaud (1100-luku), Pyhän Jaakobin pyhiinvaeltajan oppaan kirjoittaja
*Maurice Clavel (1920-1979), kirjailija, toimittaja ja filosofi

## Lähteet

## Aiheesta muualla
Maturidit

**Maturidit**  (arab. **الماتريدية‎**) on islamilaisen teologian koulukunta, joka on saanut nimensä perustajaltaan, joka oli  Abū Manṣūr Muḥammad al-Māturīdī (k. 944). Maturidit nojautuvat aš'arilaisuuden tavoin islamilaiseen traditioon ja ilmestykseen. Suuntaus sai kannatusta Persian Khorasanissa ja Keski-Aasian Transoxianassa, mutta kuihtui näiden alueiden jäätyä mongolivalloittajien jalkoihin 1200-luvulla. Sen jälkeen aš'arilaisuudesta kehittyi sunnalaisen islamin hallitseva teologinen suunta. Sen perustaja oli al-Maturidin aikalainen Abu l-Hassan al-Aš'ari (k. 933). Maturidien teologinen madhhab vaikuttaa kuitenkin edelleen Kaakkois-Aasiassa ja on tärkeä osa sunni-islamilaisuutta. 

## Oppi
Maturidi -koulukunta torjui aš'ariittien tavoin mu'taziliittien ajatuksen rationaalisen järjen käytöstä Koraania tulkittaessa ja sitoutui Koraanin kirjaimelliseen lukemiseen. Myös vapaasta tahdosta maturidit omaksuivat aš'ariittien kanssa samanlaisen kannan ja korostivat Jumalan kaikkivaltiutta. Ihmisen vapaalle tahdolle jätettiin tilaa vain sen verran, että syntiä tehneitä oli oikein rangaista. Myöhemmin maturidit alkoivat korostaa ihmisen tahdonvapautta.

Aš'ariiteista maturidit erosivat siinä, että he katsoivat pääsyn Paratiisiin olevan varma, jos muslimi tunnollisesti suoritti uskonnolliset velvollisuutensa. Aš'arilaiset katsovat, että tällainen ehto rajoittaisi Jumalan kaikkivaltiutta. Jumalaa eivät heidän mielestään sitoneet mitkään lupaukset, vaan Hän teki kuten tahtoi.          

## Lähteet

* 
*
*

### Viitteet
QPCR

**qPCR** eli **kvantitatiivinen tosiaika-PCR** () on molekyylibiologian menetelmä, jossa DNA:ta monistetaan polymeraasiketjureaktiolla (PCR) ja monistuneen tuotteen määrää mitataan reaaliajassa fluoresoivalla koettimella. Menetelmällä voidaan havaita patogeeneja tutkittavasta näytteestä tai selvittää tutkittavan DNA-sekvenssin määrä.

Verrattuna tavalliseen polymeraasiketjureaktioon qPCR-menetelmän etuja ovat reaktion onnistumisen reaaliaikainen seuranta ja mahdollisuus selvittää monistuneen DNA:n määrä paljon aikaisempia menetelmiä tarkemmin. Hyvien puoliensa lisäksi qPCR on menetelmänä suhteellisen yksinkertainen, joten se on otettu jokapäiväiseen käyttöön molekyylibiologiassa ja on siten muuttanut tapaa tehdä tutkimusta.

## Lyhenne

Vuonna 2009 ensimmäistä kertaa julkaistussa MIQE-ohjeistuksessa (engl. *Minimum Information for Publication of Quantitative Real-Time PCR Experiments*) yhtenäistettiin PCR-menetelmistä käytettäviä lyhenteitä. Ohjeistuksen mukaan kvantitatiivinen tosiaika-PCR lyhennetään qPCR. Käänteistranskriptaasia käyttävä PCR-menetelmä, jossa RNA-mallijuoste muutetaan cDNA:ksi ennen monistusta, lyhennetään RT-PCR. Nämä kaksi edellä mainittua menetelmää yhdistävä reaaliaikainen kvantitatiivinen käänteistranskriptaasi-PCR lyhennetään RT-qPCR.

Ohjeistuksesta huolimatta qPCR-lyhennettä saatetaan toisinaan käyttää RT-qPCR-menetelmästä ja RT-PCR saattaa viitata qPCR-menetelmään, jolloin RT-osa on peräisin sanasta *real-time*.

## Lähteet
Sekundantti

**Sekundantti** ( toinen) on henkilö, joka toimii kaksintaistelussa avustajana tai välimiehenä. Yleensä kummallakin kaksintaistelun osapuolista on oma sekundanttinsa, ja sekundantit toimivat samalla kaksintaistelun todistajina.

## Lähteet
*Aikio, Annukka ja Vornanen, Rauni: Uusi sivistyssanakirja. Kustannusosakeyhtiö Otava 1993. .
### Viitteet
Yuengling

**D. G. Yuengling & Son** on yhdysvaltalainen panimo. Se on maan vanhin edelleen toiminnassa oleva panimo. Oluita on 12. Jäätelömakuja on nykyään 13.

## Historia
Yuengling aloitti toimintansa vuonna 1829 nimellä **Eagle Brewery**. Sen perustaja David Yuengling saapui Saksasta Pottsvilleen, joka oli tuolloin hiljainen hiilikaivoskaupunki. Yrityksen nimi on englanninkielinen väännös saksalaissyntyisen perustajan alkuperäisestä nimestä *Jüngling*.

Panimon alkuperäinen rakennus paloi vuonna 1831, jonka jälkeen paikalle rakennettiin uusi rakennus, jossa panimo toimii edelleen. Nykyisen nimensä panimo sai vuonna 1873, kun Davidin poika, Frederick, tuli yritykseen mukaan..

Yhdysvaltain kieltolain aikana panimo selviytyi myymällä alkoholittomia virvoitusjuomia (alle 0,5 ti. %) sekä jäätelöä. Jäätelön valmistus lopetettiin vuonna 1985, mutta se aloitettiin uudelleen 2014.

## Galleria

Tiedosto:Yuengling Brewery.jpg|Yuenglingin panimo Pottsvillessa
Tiedosto:Yuengling ice cream.jpg|Vaniljajäätelöä
Tiedosto:Wilsbach Navistar VT Hackney pic3.jpg|Yuenglingin rekka
Tiedosto:Yuengling plaque.jpg|Plakaatti panimolla


## Lähteet
Romanian kansanäänestys perustuslain muutoksesta 2018

**[[Romania|Romaniassa]] järjestettiin kansanäänestys** maan perustuslain ehdotetusta muutoksesta 6. ja 7. lokakuuta 2018. Ehdotetulla muutoksella pyrittiin muuttamaan perustuslakia siten, että se määrittelee avioliiton vain yhden ja miehen ja yhden naisen väliseksi. Aloitteen kansanäänestyksestä pani alulle sosiaalidemokraattisen puolueen johtama hallitus.

Jotta tulos olisi validi, kansanäänestyksen äänestysprosentin tulee olla vähintään 30&nbsp;% äänioikeutetuista.

## Tausta
Vuonna 2015 kansalaisjärjestö Perheen koalitio () alkoi kerätä allekirjoituksia kansalaisaloitteeseen, joka tähtäsi avioliiton määritelmän muuttamiseen. Aloitteen mukaan perustuslain tulisi määritellä avioliitto ”yhden miehen ja yhden naisen välisenä liittona” nykyisen määritelmän, ”kahden aviopuolison välisen liiton”, sijaan. Kansalaisaloitteen tulee kerätä Romaniassa vähintään 500 000 allekirjoitusta, ja loppujen lopuksi nimiä kerättiin yli kolme miljoonaa..

Perheen koalition aloite sai tukea myös monilta uskonnollisilta järjestöiltä. Näistä merkittävin oli Romanian ortodoksinen kirkko, joka ilmaisi tukensa 15. tammikuuta 2016. Patriarkka Daniel mukaan äänestäminen on ”isänmaallinen, kansallinen ja syvästi demokraattinen asia.” Kirkko on myös rekisteröityä parisuhdetta vastaan. Perheen koalition mukaan aloitteella halutaan suojella Romanian kristittyä perintöä.

Romanian hallitus päätti kansanäänestyksen järjestämisestä syyskuussa 2017.

Syyskuussa 2018 Romanian korkein oikeus päätti, että Romanian parlamentin tekemä muutosehdotus oli maan perustuslain mukainen, minkä johdosta kansanäänestys voitaisiin järjestää.

### Puolueiden kanta kansanäänestyksen kysymykseen

Presidentti Klaus Johannis otti kantaa aloitetta vastaan ja sanoi olevansa suvaitsevaisen Romanian puolella, koska kuuluu itse sekä uskonnolliseen (luterilaiset) että etniseen (romaniansaksalaiset) vähemmistöön.

## Tulokset

Aloite kaatui liian vähäiseen äänestysaktiivisuuteen, ja välittömästi tuloksen tultua julki hallitus ilmoitti alkavansa valmistelemaan parisuhteen rekisteröinnin mahdollistavaa lakia.

## Galleria

Tiedosto:Stickere pro-referendum Bucuresti.jpg|Perinteisen avioliittomallin puolesta äänestämiseen kannustava tarra suojatiellä
Tiedosto:Protest Piața Universității 11 septembrie 2018.jpg|Seksuaalivähemmistöjä tukeva mielenosoitus Bukarestissa syyskuussa 2018
Tiedosto:Panou referendum Timisoara.jpg|Aloitetta kannattava vaalimainos Timișoarassa 


## Lähteet